Suresh 89 Views
వచ్చే ఐదేళ్లలో 600 కోట్ల డాలర్ల పెట్టుబడులు
న్యూఢిల్లీ, సెప్టెంబరు 7: భారత్‌ వైమానికరంగంలోవచ్చే ఐదేళ్ల లో 600 కోట్ల డాలర్ల పెట్టుబడులు రావచ్చని వాటిలో 100 కోట్ల డాలర్లు ఏరోడ్రోమ్‌ల పునరుద్ధరణకు వినియోగిస్తామని సీనియర్‌ అధికారి ఒకరు వెల్లడించారు. దేశీయ వైమానికరంగం వృద్ధికి అవకాశాలు మెండుగా ఉన్నాయని, పౌరవిమానయానశాఖ కార్యదర్శి ఆర్‌ఎన్‌ చౌబీ వెల్లడించారు. ప్యాసింజర్‌ వృద్ధికూడా 30శాతం మేర వృద్ధిసాధిస్తుందని ఆయన అన్నారు. జూన్‌లో విడుదలచేసిన కొత్త వైమానిక విధివిధానాల ప్రకారం చూస్తే ప్రభుత్వం అనేక చర్యలు చేపట్టింది. ప్రాంతీయ ఎయిర్‌కనెక్టివిటీ పెంచ డం, ఎయిర్‌పోర్టుల అభివృద్ధి, ఆధునీకరణ, పునరుద్ధరణకు ఎక్కువ ప్రాధాన్యతనిచ్చింది. జిఎడి ఆసియా సదస్సును ప్రారంభించిన అనంతరం చౌబీ మాట్లాడుతూ వచ్చే ఐదేళ్లలో ఎయిర్‌పోర్టుల సెక్టార్లకు 600 కోట్ల డాలర్ల పెట్టుబ డులు అందుతాయన్నారు. ప్రస్తుత మారక విలువల ప్రకారం 40 వేల కోట్ల రూపాయలుగా ఉంటుందని ఆయన అన్నారు. వీటిలో వందకోట్ల డాలర్లు ఎయిర్‌పోర్టుల పునరుద్ధరణ, మరో300 కోట్ల డాలర్లు విమానాశ్రయాలను అప్‌ గ్రేడ్‌ చేసేందుకు వినియోగిస్తామన్నారు. భారతీయ విమానాశ్రయాల ప్రాథికార సంస్థ అధీనంలో ఉన్న వాటికేప్రాధా న్యం లభిస్తుందన్నారు. దేశంలో వచ్చేమూడేళ్లలో 100కుపైగా చిన్న విమానాలు అవసరం ఉంటుంద న్నారు. ప్రాంతీయ కనెక్టివిటీస్కీం కింద ప్రభుత్వం ఇప్పటివరకూ మూతపడిన, నిలిపివేసిన ఎయిర్‌ పోర్టులను వృద్ధిచేయాలని నిర్ణయించిందన్నారు. ప్రస్తుతం 450 ఎయిర్‌పోర్టులు, ఏరోడ్రోమ్‌లలో 75 వరకూ కార్యకలాపాలు పునరుద్ధరించామని, మిగిలిన వాటిని డిమాండ్‌ ఆధారంగా ఆధునీకరించడం జరుగుతుందన్నారు. ఎయిర్‌లైన్‌ ఆపరేటర్ల డిమాండ్‌పెరిగితే వీటిని కూడా వినియోగంలోనికి తెస్తామ న్నారు. ఆర్థికసామర్ధ్యంతో నిమిత్తంలేకుండా లాభాపేక్షలేని విమానాశ్రయాలను తక్కువఖర్చుతో కూడిన విమానాశ్రయాలను 50-100 కోట్ల పెట్టుబడులతో వినియోగంలోనికి తెచ్చే అవకాశం ఉందని అంచనా.